Hugh Laurie

James Hugh Calum Laurie, poznatiji kao Hugh Laurie, engleski je glumac, komičar, pisac, muzičar i režiser. Dobitnik je Reda Britanskog carstva. Britanskoj je publici poznat po ulozi u humorističkoj seriji Crna Guja, dok je svjetsku slavu stekao tumačeći Gregoryja Housea u američkoj medicinskoj seriji Dr. House. Godine 2011. naveden je u Guinnessovoj knjizi rekorda kao najplaćeniji glumac ikad u dramskoj seriji, sa zaradom od 250.000 funti (409.000 dolara) po epizodi u Dr. Houseu, te kao najgledaniji glavni glumac na televiziji."Guinness Book of Records: Hugh Laurie is most watched man on television", Telegraph; preuzeto: 17. 9. 2011.Don Kaplan, "Ashton Kutcher tops Forbes' highest-paid TV actor list, followed by Hugh Laurie and Ray Romano" , nydailynews.com, 18. 10. 2012.

 Djetinjstvo i obrazovanje 
Laurie je rođen u Oxfordu."Hugh Laurie"; voditelj: James Lipton; Inside the Actors Studio; Bravo, 31. 7. 2006, sezona 12, br. 18. On je najmlađe od četvero djece; ima 6 godina starijeg brata i 2 sestre."Intervju"; GQ magazine, br. 105, decembar 1992. Imao je zategnut odnos sa svojom majkom, Patriciom (rođ. Laidlow)."Lica sedmice", BBC, 20. 1. 2006. Njegov otac, William George Ranald Mandel "Ran" Laurie, po zanimanju je bio ljekar, a poznat je i po tome što je osvojio zlatnu medalju na OI u Londonu 1948. u veslanju, u disciplini dvojac bez kormilara."Biografija Hugha Laurieja", Film Reference.

Iako je odgajan kao prezbiterijanacNeil Strauss, "Dr. Feelbad" , Rolling Stone, 5. 4. 2007., izjavio je: "Ne vjerujem u Boga, ali imam tu ideju da, ako postoji Bog, ili neka vrsta sudbine koja gleda na nas odozgo, i ako bilo šta uzimaš zdravo za gotovo, On će ti to oduzeti.""Faca govori o Houseu", The Daily Telegraph, 28. 10. 2007. U Oxfordu je pohađao Zmajevu školu, prestižnu privatnu školu za djecu uzrasta 8 do 13 godina, da bi zatim prešao na Eton, pa na koledž Selwyn u Cambridgeu, na kojem je stekao zvanje arheologa i antropologa. Dok je bio na Cambridgeu, bio je član Hermes Cluba i prestižnog Hawks' Cluba (društveni klubovi za studente sportiste). Također je bio član i prestižnog Footlights Cluba (amaterski pozorišni klub), čiji je predsjednik bio 1981. godine.

Poput svog oca, Laurie se bavio veslanjem dok je išao u školu, pa i kasnije, na univerzitetu; Godine 1977. bio je član juniorskog dvojca koji je osvojio englesku nacionalnu titulu i zatim predstavljao Englesku u juniorskoj konkurenciji na svjetskom prvenstvu održanom iste godine. Godine 1980. s partnerom J. S. Palmerom osvaja 2. mjesto u dvojcu bez kormilara na takmičenju Silver Goblets za veslački klub Eton Vikings."Rezultati finalnih trka regate Henley Royal – 1946-2003 (1980)" , RowingHistory.net. Svojim učešćem u tradicionalnoj veslačkoj trci između timova Oxforda i Cambridgea iste godine osvojio je nagradu Blue, koja se dodjeljuje studentima univerziteta u Cambridgeu koji pokažu uspjeh u sportskim takmičenjima na nacionalnom nivou. Te godine Cambridge je izgubio trku za 1.5 m. U njegovu čast jedan od brodova koji se koriste na Selwynu dobio je ime "Laurie". Hugh Laurie danas je član Leander Cluba, jednog od najstarijih veslačkih klubova na svijetu.

Pošto je bio prinuđen privremeno zapostaviti veslanje u vrijeme dok je bolovao od mononukleoze, postao je član Cambridge Footlightsa, koji je predstavljao odskočnu dasku za mnoge uspješne britanske komičare. Tu je upoznao Emmu Thompson, s kojom je bio u romantičnoj vezi, a i danas su dobri prijatelji. Preko nje je upoznao Stephena Fryja, svog budućeg partnera-komičara. Laurie, Fry i Thompson parodirali su sami sebe kao predstavnici Footlights Collegea iz Oxbridgea u kvizu University Challenge u epizodi Bambi serije The Young Ones, čiji je koscenarist Ben Elton upotpunio njihovu ekipu. Tokom svoje posljednje školske godine na Cambridgeu (1980-1981) Laurie je, pored veslanja, bio i predsjednik Footlightsa, s Emmom Thompson kao potpredsjednicom. Sa svojom godišnjom predstavom Podrumske trake (The Cellar Tapes), koju su većim dijelom napisali Laurie i Fry, a glumačka postava uključivala je još i Emmu Thompson, Tonyja Slatteryja, Paula Shearera i Penny Dwyer, nastupili su na Edinburškom festivalu i dobili nagradu Perrier za najbolju komediju.

 Karijera 
Ta nagrada dovela je do toga da se predstava Podrumske trake premjesti na West End, a zatim i do televizijske varijante, koja je emitirana u maju 1982. Pored toga, Laurie, Fry i Thompson izabrani su da zajedno s Benom Eltonom, Robbiejem Coltraneom i Siobhan Redmond napišu i odglume novu skeč-komediju za televiziju Granada pod nazivom Alfresco, koja je imala 13 epizoda i prikazivala se dvije sezone.

Laurie i Fry nastavili su raditi na mnogim zajedničkim projektima tokom 1980-ih i 1990-ih. Pored ostalog, nastupili su u serijalu Crna Guja, koji su napisali Ben Elton i Richard Curtis, s Rowanom Atkinsonom u glavnoj ulozi (s Lauriejem u različitim ulogama, od kojih su najznačajnije princ George i istoimeni poručnik), kao i u BBC-jevim skeč-komedijama Malo Fryja i Laurieja (A Bit of Fry and Laurie) i Jeeves i Wooster, koja je nastala kao adaptacija priča P. G. Wodehousea. U serijalu Jeeves i Wooster Laurie je igrao Jeevesovog gazdu, simpatičnog glupaka Bertieja Woostera. To je bila uloga za koju se smatralo da je pisana za Laurija, jer je omogućavala da se prikaže njegov talent za pjevanje i sviranje klavira i da upotrijebi svoj čuveni glas. S Fryjem je sarađivao i na različitim humanitarnim predstavama, kao što su Histerija! 1, 2 i 3 i Treće jaje tajnog policajca (The Secret Policeman's Third Ball) u organizaciji pokreta Amnesty international, zatim na televizijskim emisijama (Komično olakšanje/Comic Relief/), kao i na varijeteu Fry i Laurie, domaćini božićne noći sa zvijezdama Ponovo su sarađivali na snimanju filma Peterovi prijatelji (1992).

Laurie se pojavio u filmu televizije Thames Pisma pilota bombardera (1985), koji je režirao David Hodgson. To je bila ozbiljna uloga; film je dramatiziran prema pismima RAF-ovog pilota J. R. A. "Boba" Hodgsona, koji je poginuo u akciji 1943.

Laurie se pojavio u muzičkom spotu za singl "Walking on Broken Glass" pjevačice Annie Lennox iz 1992. (kao suparnik Johna Malkovicha) u kostimu poput onog koji je nosio u 3. sezoni Crne Guje, podsjećajući i na film Opasne veze (1988). Također se pojavio u ulozi naučnika u spotu za pjesmu "Experiment IV" pjevačice Kate Bush snimljenom 1986.

Lauriejevo kasnije pojavljivanje u filmovima uključuje Razum i osjećajnost (Sense and Sensibility, 1995), za koji je scenario adaptirala i glavnu ulogu igrala Emma Thompson, Disneyev film 101 dalmatinac (1996), u kojem je igrao Jaspera, jednog od kriminalaca unajmljenih da kidnapuju štence, Eltonovu adaptaciju vlastitog romana Inconceivable pod nazivom Možda, dušo (Maybe Baby, 2000), zatim film Djevojka iz Rija (Girl From Rio, 2001); rimejk filma Feniksov let (The Flight of the Phoenix), snimljen 2004. i tri filma o Stuartu Malom.

Godine 1998. Laurie je imao kratku ulogu u epizodi "The One with Ross's Wedding, Part Two" serije Prijatelji, kao čovjek koji sjedi pored Rachel u avionu na putu za London. S rastom popularnosti serije Dr. House kratko pojavljivanje u Prijateljima postalo je omiljena scena za ljubitelje obiju serija, uglavnom zahvaljujući njegovom komično-prezirnom izgovoru imena Phoebs.

Od 2002. godine Laurie se pojavljuje u nizu britanskih TV-drama i iste godine gostuje u 2 epizode 1. sezone serijala Obavještajci (Spooks) na BBC 1. Godine 2003. igrao je glavnu ulogu u komično-dramskoj seriji Fortysomething, koju je i režirao za nezavisnu TV-kuću ITV. U jednoj od epizoda te serije glumi i Fry. Godine 2001. posudio je glas gazdi bara u animiranoj seriji Family Guy (epizoda "One If by Clam, Two If by Sea"). Također je posudio glas gdinu Wolfu u crtanom filmu Prestonska svinja. Bio je član ocjenjivačkog žirija u 1. epizodi TV-igre QI, čiji je voditelj bio Fry. 2004. godine pojavio se u humorističkoj emisiji The Lenny Henry Show kao profesor koji je bio glavni u svemirskoj sondi Beagle.

Iako je poznat u Velikoj Britaniji od 1980-ih, Laurieja je američka publika primijetila tek 2004, kad se pojavio u ulozi ciničnog specijaliste za dijagnostičku medicinu dr. Gregoryja Housea u popularnoj seriji Dr. House, koja se emitirala na televiziji FOX. Za tu ulogu Laurie je koristio američki akcent. Laurie je bio u Namibiji, gdje se snimao film Feniksov let, i snimio je traku za audiciju u hotelskom kupatilu jer je to bilo jedino mjesto na kojem je postojalo dovoljno svjetlosti.Bill Keveney, "Hugh Laurie ulazi u Dr. Housea", USA Today, 15. 11. 2004. Njegov američki akcent bio je toliko dobar da je izvršni producent Bryan Singer, koji u to vrijeme nije bio svjestan činjenice da je Laurie Englez, istakao Laurieja kao pravi primjer američkog glumca kakvog je tražio za tu ulogu. Laurie također koristi američki akcent na pauzama na setu tokom snimanjaBill Carter, "Izmučeni liječnik okreće se režiranju", New York Times, 11. 4. 2010., kao i tokom probnog čitanja uloga, iako je koristio engleski akcent kad je režirao epizodu Lockdown.

U julu 2005. Laurie je nominiran za nagradu Emmy za ulogu u Dr. Houseu. Iako je nije osvojio, za tu ulogu dobio je Zlatni globus 2006. i 2007 (jedan je od rijetkih glumaca koji je osvojio ovu nagradu 2 godine uzastopno), kao i nagradu Ceha filmskih glumaca za 2007. i 2009. godinu. Također je dobio i značajno povećanje honorara (od cifre koja je, prema glasinama, bila oko 50.000 na 350.000 dolara po epizodi)."'Propisana' povišica za zvijezdu Dr. Housea" , TV.com, 23. 2. 2008. Pored toga, njegov je ugovor produžen za dodatnih godinu dana, čime je omogućeno da se snimi barem i 4. sezona. Laurie nije bio nominiran za Emmy u 2006. godini, što je izazvalo bijes glavnih ljudi u FOX-u, ali se pojavio u uvodnom dijelu dodjele nagrada koji je snimljen ranije prema napisanom scenariju, a u kome je, parodirajući svoj lik iz serije, očekivano brzo postavio dijagnozu domaćinu dodjele Conanu O'Brienu, da bi ga zatim nastavio ispipavati kad ga je O'Brien zamolio da mu pomogne da na vrijeme stigne na dodjelu Emmyja. Kasnije u toku dodjele pojavio se na sceni govoreći francuski da bi, zajedno sa Helen Mirren dodijelio jednu od nagrada. Nakon toga nominiran je 2007, 2008, 2009. i 2010. Lauriejev uspjeh u seriji produžio se i na njegovo finansijko stanje: u augustu 2010. TV Guide identificirao ga je kao najplaćenijeg glumca u dramskim serijama, navodeći da prima preko 400.000 $ po epizodi.Stephen Battaglio, "Ko zarađuje najviše na televiziji?", TV Guide, 10. 8. 2010.

Laurie je bio izabran za ulogu urednika Daily Planeta, Perryja Whitea, u filmu Supermenov povratak (Superman Returns, 2006), ali je morao napustiti projekat zbog obaveza prema FOX-u, tj. Dr. Houseu. Zanimljivo je da je producentska kuća serije Dr. House, Bad Hat Harry Productions, u vlasništvu režisera filma Supermenov povratak, Bryana Singera.

U julu 2006. Laurie se pojavio u emisiji Inside the Actors Studio, u kojoj je, svirajući klavir, otpjevao jednu od svojih pjesama, "Mystery". Lauriejev dugogodišnji glumački partner Stephen Fry izrazio je želju da se pojavi kao gost u nekoj maloj ulozi u Dr. Houseu, ali zbog svojih obaveza u Engleskoj dosad nije bio u mogućnosti da to i ostvari. Laurie je bio i voditelj Saturday Night Livea, u kojem se pojavio u ženskoj odjeći u skeču o čovjeku sa slomljenom nogom koji optužuje svog liječnika za nepoštenje (Laurie je glumio ženu tog čovjeka).

U augustu 2007. pojavio se u dokumentarcu o Stephenu Fryju koji je povodom njegovog 50. rođendana snimio BBC Four.

Godine 2008. glumio je u filmu Kraljevi ulice (Street Kings), u kojem su glumili i Keanu Reeves i Forest Whitaker, a zatim je 2009. glumio ekscentričnog dr. Cockroacha u DreamWorksovom filmu Monsters vs. Aliens. Također je po drugi put bio voditelj Saturday Night Livea u božićnoj emisiji, u kojoj je otpjevao miks od nekoliko božićnih pjesama na kraju svog monologa.

Iste godine ponovo se vratio u Family Guy (epizoda "Business Guy"), u kojoj je parodirao Gregoryja Housea, te samog sebe pod pretpostavkom da je usvojio američki akcent.

Godine 2010. snimio je nezavisni igrani film The Oranges, a gostovao je i u Simpsonima (epizoda "Treehouse of Horror XXI") kao brodolomac Roger, koji planira ubistvo na brodu tokom Homerovog i Margeinog drugog medenog mjeseca. 8. februara 2012. FOX je objavio da je 8. sezona Dr. Housea posljednja sezona serije.

13. juna iste godine objavljeno je da je Laurie u pregovorima za ulogu glavnog negativca u rimejku Robocopa (2013), u kojem bi glumio zlog i superbogatog šefa Omnicorpa, kompanije koja je napravila Robocopa. Ronny Cox igrao je sličnu ulogu u verziji iz 1987.Ben Child, "Hugh Laurie in talks to play villain in Robocop remake", The Guardian, 13. 6. 2012. Međutim, na kraju su ovi pregovori propali i Laurie je odustao od projekta. Godine 2012. glumio je u nezavisnom TV-filmu The Oranges, koji je imao ograničenu distribuciju. To mu je bila prva glavna uloga u TV-filmu. New York Post smatrao je da je Laurie bio "ne baš idealan izbor" za ulogu oca koji ima aferu sa susjedovom kćeri, koju glumi Leighton Meester. Međutim, The Star-Ledger tvrdi da je bio "naročito dobar".

 Muzika 
Od 6. godine išao je na časove klavira kod gđe Hare."Down by the River" u: Perspectives, emitirano na ITV-u 15. 5. 2011. Svira klavir, gitaru, bubnjeve, usnu harmoniku i saksofon. Pokazao je svoj muzički talent u epizodama nekoliko serija, najviše u A Bit of Fry & Laurie, Jeeves i Wooster, Dr. House i kad je bio voditelj Saturday Night Livea u oktobru 2006. Svira klavijature u dobrotvornoj rock-grupi iz Los Angelesa Band From TV, a također je i vokal te grupe. Osim toga, nakon što je Meat Loaf gostovao u epizodi Dr. Housea "Simple Explanation", Laurie je svirao klavir kao specijalni gost u pjesmi "If I Can't Have You" s albuma Meat Loafa iz 2010. Hang Cool Teddy Bear."Hang Cool Teddy Bear by Meat Loaf" , Roadrunner Records; preuzeto: 13. 8. 2010.

Svirao je nekoliko klasičnih r 'n' r instrumenata u raznim epizodama Dr. Housea, uključujući Gibson Flying V i Les Paul. Kod kuće ima električne orgulje Hammond B-3. U jednoj epizodi izveo je uvod u klasik Procola Haruma "Whiter Shade of Pale". 26. jula 2010. objavljeno je da će Laurie izdati blues album nakon što je potpisao ugovor s Warner Brosom. Album je objavljen u Ujedinjenom Kraljevstvu 9. maja 2011. pod nazivom Let Them Talk. Na njemu se nalazi 15 pjesama:

1. "St. James Infirmary"

2. "You Don't Know My Mind"

3. "Buddy Bolden's Blues"

4. "The Whale Has Swallowed Me"

5. "John Henry" - (s Irmom Thomas)

6. "They're Red Hot"

7. "Six Cold Feet In The Ground"

8. "The Battle Of Jericho"

9. "After You've Gone" - (s Dr. Johnom)

10. "Swanee River"

11. "Police Dog Blues"

12. "Tipitina"

13. "Whinin' Boy Blues"

14. "Baby Please Make A Change" - (s Tomom Jonesom i Irmom Thomas)

15. "Let Them Talk".

Zajedno s albumom, još nekoliko bonus pjesama dostupno je na iTunesu.

15. maja iste godine Laurie je bio predmet ITV-jeve emisije Perspectives, gdje je govorio o svojoj ljubavi prema muzici New Orleansa, a odsvirao je i nešto s navedenog albuma, i u studiju i na nekoliko lokacija u gradu gdje je emisija snimana. Bio je predmet i američke emisije Great Performances, koja je govorila o njuorleanskom džezu, a emitirana je na američkom PBS-u 30. septembra 2011."Hugh Laurie: Let Them Talk", PBS Great Performances.

 Uspjeh na top-listama 
 Godina Album Najbolje pozicije na top-listama Certifikacije(tiraž)]] UK AUS AUT FRA NJEM IRS HOL NZ ŠVI SAD 2011. Let Them Talk
 Objavljen: 18. 4. 2011.
 Izdavač: Warner Bros.
 Format: CD, ploča, digitalno preuzimanje 2. 37. 1. 2. 8. 14. 25. 37. 4. 16. ARG: zlatni
FRA: platinasti
 UK: zlatni

 Singlovi 
 Godina Singl Najboljapozicija Album UK AUT 2011. "You Don't Know My Mind" 164. 47. Let Them Talk "Winin' Boy Blues" – –

 Ostale pjesme 
 Godina Singl Top-lista Album FRA SADBillboard Updates, 14. 9. 2011. KAN2011. "St James' Infirmary" 92. — —Let Them Talk "Police Dog Blues" — 58. 39. "Guess I'm A Fool" 67. — —

 Pojavljivanja 
GodinaIzvođačPjesmaAlbum2010.Meat Loaf (gosti: Kara DioGuardi i Hugh Laurie)"If I Can't Have You"Hang Cool Teddy Bear1992.Annie LennoxSpot za "Walking on Broken Glass"Diva

 Privatni život 
Lauriejeva majka Patricia umrla je 1989. u Oxfordshireu od bolesti motoričkih neurona. Prema njegovim riječima, trebale su 2 godine da podlegne bolesti i pretrpjela je "bolnu i sporonapredujuću paralizu"; za to se vrijeme o njoj brinuo Lauriejev otac, koga on zove "najmilijim čovjekom na svijetu".

Laurie se oženio pozorišnom administratoricom Jo Green u maju 1989. Žive u sjevernom Londonu sa sinovima Charliejem (Charles Archibald, r. 1988) i Billom (William Albert, r. 1991) te kćerkom Rebeccom Augustom (r. 1993)."Rođenja, brakovi i smrti u Engleskoj i Walesu od 1837. do 2006" Planirali su da se cijela porodica preseli u Los Angeles jer je Hugh uglavnom odvojen od nje 9 mjeseci godišnje"Šta nasmijava najmrzovoljnijeg čovjeka s TV-ekrana?", Daily Mail, 11. 9. 2008.,  ali su se na kraju odlučili protiv toga."Zvijezda Dr. Housea Hugh Laurie otkriva: 'Življenje u Hollywoodu stvorilo mi je muku u braku'", Daily Mail, 18. 4. 2010. Charlie je imao kratku ulogu u A Bit of Fry and Laurie na kraju epizode "Special Squad" (beba William, koha Laurie i Fry počinju "ispitivati" o tome "šta je uradio sa stvarima", nazivajući ga propalicom i govoreći mu da je bio veoma zločest dječak), dok je Rebbeca imala ulogu u filmu Wit kao petogodišnja Vivian Bearing. 
Laurie je dobar prijatelj s glumcem Robertom Seanom Leonardom iz serije Dr. House, a održava i prijateljstvo s Emmom Thompson."Razgovor s Robertom Seanom Leonardom" , Rod Ryan Show Podcast. Za vrijeme snimanja serije Laurie živi u SAD-u. Član je benda Band from TV. Laurie je do danas prijatelj sa Stephenom Fryjem, koga je upoznao na Cambridgeu. Fry je njegov vjenčani kum, kum njegovoj djeci i njegov najbolji prijatelj.

Laurie je 23. maja 2007. od kraljice Elizabete II dobio Red Britanskog Carstva za njegov doprinos dramskoj umjetnosti."Rod i Zara najpoznatiji dobitnici ordena", BBC, 29. 12. 2006."Kraljica uručila Red Britanskog Carstva glumcu Laurieju", BBC, 23. 5. 2007."Hugh Laurie dobio odlikovanje od kraljice Elizabete II, USA Today, 23. 5.2007.

Laurie se periodično mučio s ozbiljnom kliničkom depresijom i redovno odlazi na tretmane kod psihoterapeuta. U jednom intervjuu izjavio je da je prvi put zaključio da ima problem kad je učestvovao u dobrotvornom autorodeu 1996; tom je prilikom shvatio da ga vožnja u blizini eksplozivnih sudara nije ni uzbudila ni uplašila (rekao je da mu je, ustvari, bilo dosadno). "Dosada", komentirao je u intervjuu u emisiji Inside the Actors Studio, "nije odgovarajuća reakcija na eksplozivne automobile".

Laurie se divi pisanju P. G. Wodehousea, objasnivši u intervjuu za The Daily Telegraph od 27. maja 1999. da je čitanje Wodehouseovih romana spasilo njegov život."Hugh Laurie: 'Wodehouse je spasio moj život'", pgwodehousebooks.com, preuzeto iz The Daily Telegrapha od 27. 5. 2008.

U drugom intervjuu za iste novine potvrdio je svoj ateizam.

Laurie je i strastveni ljubitelj motocikala. Ima dva motocikla (1 u Los Angelesu, 1 u Londonu). Njegov motocikl u SAD-u je Triumph Bonneville, njegov "slab pokušaj da podigne britansku zastavu".The Late Late Show, 5. 5. 2008.

U martu 2012. postao je počasni predavač na svom matičnom Selwyn Collegeu u Cambridgeu.Why Hugh Laurie Was Never The Same After House

 Nagrade 
Emmy
 2005: nominiran – Najbolji glavni glumac u dramskoj seriji
 2007: nominiran – Najbolji glavni glumac u dramskoj seriji
 2008: nominiran – Najbolji glavni glumac u dramskoj seriji
 2009: nominiran – Najbolji glavni glumac u dramskoj seriji
 2010: nominiran – Najbolji glavni glumac u dramskoj seriji
 2011: nominiran – Najbolji glavni glumac u dramskoj seriji
 2016: nominiran – Najbolji sporedni glumac u mini seriji ili filmu

Zlatni globus
 2006: dobitnik – Najbolji glumac u TV-seriji – drama
 2007: dobitnik – Najbolji glumac u TV-seriji – drama"Nominacije za Zlatni globus 2008. za godinu završenu 31. 12. 2007." , Hollywood Foreign Press Association, 13. 12. 2007.
 2008: nominiran – Najbolji glumac u TV-seriji – drama
 2009: nominiran – Najbolji glumac u TV-seriji – drama
 2010: nominiran – Najbolji glumac u TV-seriji – drama
 2011: nominiran – Najbolji glumac u TV-seriji – drama
 2017: dobitnik – Najbolji sporedni glumac u seriji, mini seriji ili TV-filmu

Nagrada "Satellite"
 2005: dobitnik – Najbolji glumac u seriji – drama
 2006: dobitnik – Najbolji glumac u seriji – drama
 2007: nominiran – Najbolji glumac u seriji – drama

Nagrada Ceha filmskih glumaca
 2006: nominiran – Najbolja izvedba glumca u dramskoj seriji
 2007: dobitnik – Najbolja izvedba glumca u dramskoj seriji
 2008: nominiran – Najbolja izvedba glumca u dramskoj seriji
 2009: dobitnik – Najbolja izvedba glumca u dramskoj seriji
 2010: nominiran – Najbolja izvedba glumca u dramskoj seriji
 2011: nominiran – Najbolja izvedba glumca u dramskoj seriji

Asocijacija televizijskih kritičara
 2005: dobitnik – Individualno postignuće u drami
 2006: dobitnik – Individualno postignuće u drami
 2007: nominiran – Individualno postignuće u drami

Nagrada Teen Choice
 2006: nominiran – TV-glumac: Drama
 2007: dobitnik – TV-glumac: Drama

Nagrada People's Choice
 2008: dobitnik – Omiljena muška TV-zvijezda
 2009: dobitnik – Omiljena muška TV-zvijezda"Pogledajte prošle nominirane i dobitnike 2009." , People's Choice.
 2010: dobitnik - Omiljeni glumac u TV-drami
 2011: dobitnik - Omiljeni glumac u TV-drami
 2011: dobitnik - Omiljeni TV-liječnik

 Ostale nagrade
 2011: dobitnik - GQ-ov muzičar godine

 Filmografija 
 Godina Naslov Uloga Napomene 1981. The Cellar Tapes razni likovi također scenarist 1983. Alfresco razni likovi također scenarist 1983. The Crystal Cube Max Belhavenrazni likovi 1984. The Young Ones Lord Monty epizoda: "Bambi" 1985. Plenty Michael 1985. Rođendan gđe Capper Bobby 1985. Happy Families Jim 1986. Crna Guja II Simon Partridge (također poznat kao gdin Ostrich i Farters Parters)  princ Ludvig Neuništivi 1986. Vod smrti vojnik Trevor 1987. Filthy Rich & Catflap N'Bend 1987. Crna Guja III George, Princ od Walesa, princ-regent 1988. Božićna pjesma Crne Guje Princ George  lord Pigmot (u budućnosti) 1989-1995. A Bit of Fry & Laurie razni likovi također scenarist 1989. Crna Guja IV por. plemeniti George Colhurst St. Barleigh 1989. Strapless Colin 1989. Državnik novog kova konobar 1990-1993. Jeeves i Wooster Bertie Wooster 1992. Peterovi prijatelji Roger Charleston 1993. All or Nothing at All Leo Hopkins TV-film 1993-1995. Legende o ostrvu s blagom Trelawney glas 1994. A Pin for the Butterfly ujak TV-film 1995. Razum i osjećaji g. Palmer 1996. Tracey Takes On... Timothy Bugge sezona 1 1996. 101 dalmatinac Jasper 1997. Spiceworld Poirot 1997. The Borrowers Oliver Steady 1997. Ružno pače Tarquin glas 1998. Prijatelji čovjek u avionu epizoda: "The One with Ross's Wedding" 1998. Policija Harrap, advokat 1998. Čovjek pod željeznom maskom Pierre, kraljev savjetnik 1998. Rođaka Bette baron Hector Hulot 1999. Crna Guja: Nazad i naprijed vikont George Bufton-Tufton/Georgius 1999. Stuart Mali Frederick Little 2000. Randall & Hopkirk (preminuli) dr. Lawyer epizoda: "Mental Apparition Disorder" 2000. Maybe Baby Sam Bell 2001. Djevojka iz Rija Raymond Woods  2001. Život sa Judy Garland: Ja i moje sjene Vincente Minnelli 2001. Family Guy gazda bara glasepizoda: "One If by Clam, Two If by Sea" 2001. Otkrivanje stvarnog svijeta Harryja Pottera narator glas 2002. Stuart Mali 2 Frederick Little 2002. Obavještajci Jools Siviter 2003. The Young Visiters lord Bernard Clark 2003. Fortysomething Paul Slippery 2003. Stuart Mali: Animirana serija'
| gdin Frederick Little (glas)
| epizoda: "The Meatloaf Bandit"
|-
| 2004-2012.
| Dr. House| dr. Gregory House
| glavni glumactakođer režiser epizoda: "Lockdown" i "The C Word"
|-
| 2004.
| Fire Engine Fred|
|
|-
| 2004.
| Feniksov let| Ian
|
|-
| 2005.
| Valiant| zapovjednik Gutsy
| glas
|-
| 2005.
| The Big Empty  liječnik #5 kratki film 2006. Stuart Mali 3: Zov divljine gdin Frederick Little glas 2006, 2008. Saturday Night Live voditeljrazni likovi sezona 32, epizoda 4sezona 34, epizoda 11 2008. Street Kings kapetan Biggs 2009. Monsters vs. Aliens dr. Cockroach glas 2009. Monsters vs. Aliens: Mutant Pumpkins from Outer Space dr. Cockroach glas 2010. Family Guy Gregory House/glumi sam sebe glasepizoda: "Business Guy" 2010. Simpsoni Roger glasepizoda: "Treehouse of Horror XXI" 2010. Fry i Laurie ponovo zajedno glumi sam sebe 2011. Hop g. Bunny glas 2011. The Oranges David Walling 2011. Večeras... sa Joolsom Hollandom  Izveo "You Don't Know My Mind" and "Swanee River"
(obje s njegovog albuma Let Them Talk) 2011. Arthur Christmas Steve glas2012.G. Pip g. Watts  2014. Tomorrowland David Nix 

 Pisanje 
Laurie je napisao jedan roman, Prodavač oružja (The Gun Seller), intrigantan triler protkan voudhausovskim humorom, koji je brzo postao bestseler i doživio više izdanja u nekoliko izdavačkih kuća. Njegov drugi roman, Papirni vojnici (Paper Soldiers), trebao se pojaviti u septembru 2009, ali još se čeka na njega.
 The Gun Seller, UK, (HB), William Heinemann Ltd (maj 1996)); ; (PB) William Heinemann Ltd (maj 1996) 
 (PB) Arrow Books Ltd (novembar 2000); Novo izdanje (oktobar 2004)  i 
 The Gun Seller, US, (HB) Soho Press (maj 1997) ; (PB) Mandarin (mart 1997) 
 (PB) Washington Square Press (novembar 1998) 
 Paper Soldiers, UK, (PB) Michael Joseph (24. 9. 2009) 
 The Paper Soldier, US, (HB) Michael Joseph (27. 9. 2009) 
 (PB) Penguin Books (28. 9. 2009) 

 Reference 

 Vanjski linkovi 


 Hugh Laurie na Screen Onlineu
 Intervju za Guardian
 Intervju za Daily Telegraph
 Intervju za Time Out
 Hugh "Laurie 'snubbed' after US success" – BBC News
 Hugh Laurie na Emmys.com

Kategorija:Rođeni 1959.
Kategorija:Britanski glumci
Kategorija:Britanski muzičari
Kategorija:Dobitnici Zlatnog globusa
Kategorija:Živi ljudi